Държавен вестник, бр. 66, 2007 г., стр. 135

Б Р О Й  66
Д Ъ Р Ж А В Е Н   В Е С Т Н И К
С Т Р .  135
9.2.2.6.2
Осветление
Забранено е използването на електрически крушки с винтов цокъл.
9.2.2.6.3
Електрически съединения
Електрическите съединения между моторните превозни средства и ремаркетата трябва
да са със степен на защита IP 54 съгласно IEC стандарт 529, като трябва да бъдат така
проектирани, че да се предотвратява случайното им разкачане. Примери на подходя-
щите съединения са дадени в ISO 12 098:1994 и в ISO 7638:1985.
9.2.3
Спирачно оборудване
9.2.3.1
Общи разпоредби
9.2.3.1.1
Моторните превозни средства и ремаркетата, предназначени за използване като
транспортни единици за опасни товари, ще трябва да отговарят на всички съответни
изисквания на Правило № 133  на Икономическата комисия за Европа (ИКЕ) или на
Директива 71/320/EEC4 заедно с нейните изменения в съответствие с датите на при-
ложимост, посочени в тях.
9.2.3.1.2
Превозните средства  EX II, ЕХ III, FL, OX  и AT трябва да са изпълнени изискванията
на Правило 133  на ИКЕ, Приложение 5.
9.2.3.2
Аварийни спирачни устройства за ремаркета
9.2.3.2.1
Ремаркетата трябва да бъдат оборудвани с ефективна система за тяхното спиране или
задържане в случай, че се откачат от теглещото ги превозно средство.
9.2.3.2.2
Ремаркетата трябва да бъдат оборудвани с ефективно спирачно устройство, действа-
що върху всичките им колела, което се задейства от контролен бутон в теглещото
устройство на теглещото превозно средство и което автоматично да спира ремаркето
в случай на счупване на теглича.
9.2.4
Предотвратяване на опасност от пожар
9.2.4.1
Общи разпоредби
Следните технически изисквания трябва да се прилагат в съответствие с таблица 9.2.1.
9.2.4.2
Кабина на превозното средство
Когато кабината на водача не е изработена от трудно запалими материали, зад нея
трябва да се монтира предпазна преграда на каросерията, която да е изработена от
метал или друг подходящ материал с широчина, равна на широчината на цистерната.
Всички прозорци отзад на кабината или на предпазната преграда трябва да са херме-
тически затворени и изработени от огнеупорно обезопасяващо стъкло с огнеупорни
рамки. Освен това между цистерната и кабината или между цистерната и предпазната
преграда трябва да има пространство от минимум 15 cm.
9.2.4.3
Резервоари за гориво
Резервоарите за гориво, предназначени за захранване на двигателя на превозното
средство, трябва да отговарят на следните изисквания:
(a)
В случай на какъвто и да е разлив горивото ще трябва да изтича на земята, без
да влиза в контакт с горещи части на превозното средство или с товара.
(b)
Резервоарите за гориво, съдържащи бензин, трябва да са съоръжени с ефек-
тивно искрогасително устройство в гърловината или с капачка, която да оси-
гурява херметическото затваряне на гърловината.
9.2.4.4
Двигател
Двигателят, задвижващ превозното средство, трябва да бъде оборудван и разположен
така, че да се избегне всякаква опасност за товара в резултат на загряване или запал-
ване. В случаите на превозни средства EX/II и EX/III конструкцията на двигателя
трябва да бъде от тип със запалване с компресия (дизелов двигател).
9.2.4.5
Ауспухова система
Ауспуховата система (включително тръбите за изпускане на отработените газове)
трябва да бъде така насочена или защитена, че опасността от загряване или запалване
на товара да е напълно избегната. Разположените точно под резервоара за гориво (за
дизелово гориво) части на ауспуховата система трябва да отстоят най-малко на 100 mm
от него или да са защитени с термозащитен екран.
9.2.4.6
Продължително спиране на превозното средство (ретардер)
Превозните средства, съоръжени със спирачни системи за продължително спиране
(ретардери), които отделят висока температура и са разположени зад задната страна
на кабината, трябва да са съоръжени с топлозащитна предпазна преграда, здраво
закрепена  и разположена между тази система и цистерната или товара, така че да се
избегне всякакво, дори локално загряване на стената на цистерната или товара.
 3 Правило № 13 на ЕСЕ (Унифицирани разпоредби, отнасящи се до одобряване на превозни средства от
категории M, N и O по отношение на спирачната система).
 4 Директива 71/320/EEC (първоначално публикувана в Официалния журнал на Европейските общности
No. L 202 от 6.9.1971 година).